ترکیه جمهوریتی جمهوررئیسی رجب طیب اردوغان, ترکیه نینگ بیرلیگی و قرداشلیگی نی تحمل قیله آلمه گن کیشی لرنینگ جولای آیی نینگ 15 نچی کونیده گی اقتدار نی قول گه کریتیش حرکتی نینگ قوراللی بیر تشبث گه ایله نیب کیتگن لیگی نی بیلدیردی.
جمهوررئیسی اردوغان, استانبول ده, جولای آیی نینگ 15 نچی کونی شهید لری اوچون فاتح جامع مسجدی ده بولیب اوتگن جنازه مراسمی گه اشتراک ایتیشی آرتیدن مسجد نینگ تشقری سیده یوز مینگ لب کیشی گه قره ته بیر معروضه قیلدی.
اردوغان, حادثه نینگ یوز بیرگن کیچه نینگ اوزیده قیلگن دعوتی گه خلق نینگ مثبت جواب قیترگن لیگی سببلی فتح الله ترور تشکیلاتی گه باغلیق کودتاچیلرنینگ ناکام بولگن لیک لری نی ایسله تیب اوتدی.
جمهوررئیسی اردوغان, "ترکیه ده قانون چیلیک, اجرائیه و قضائیه اورگان لری موجود. فتح الله ترور تشکیلاتی اوشبو اورگان لر نی هم اوز اورته سیده جنجال ایتتیریش گه حرکت ایتدی. بیراق موفق بوله آلمه دیلر.  قضائی اورگان لر گه جایله شیب آلگن اوشبو تشکیلات آدملری ایندی چیقاریلماقده.  حاضرگی کونده اوشبو کیشی لر دن مینگ لب نفر اوشلنگن وضعیتده" دییه قید ایتدی.
سوز لری نی, "دولت نینگ برچه اداره لری نینگ اوشبو ویروس لر دن تصفیه ایتیلیشی کیره ک" شکلیده دوام ایتتیرگن اردوغان, خودی منه شو وضعیت نی وجود نینگ برچه قسم لری گه ترقه لیب کیتگن سرطان حجره لری گه اوخشتدی.
جمهوررئیسی اردوغان, "اویه لری گه کیریب باره میز دیگن ایدیک. ایندی بوتونلی اویه لری گه کیریب باردیک" دییه قید ایتدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
